
				AGINTARIAK ETA LANGILERIA

				Izendapenak, egoerak eta gorabeherak

				OSAKIDETZA-EUSKAL OSASUN ZERBITZUA

				540

				1586/2020 EBAZPENA, abenduaren 31koa, Donostialdeko Erakunde Sanitario Integratuko zuzendari gerentearena, zeinaren bidez aldi baterako izendatu den Félix Zubia Olascoaga jauna Osakidetza-Euskal osasun zerbitzuko Donostialdeko Erakunde Sanitario Integratuko Zerbitzu Sanitarioko buru Medikuntza Intentsiboko espezialitatean lau urterako, luzatzeko aukerarekin.

				Otsailaren 5eko 96/2020 Ebazpenaren bitartez, deialdia egin zen Osakidetzako Donostialdeko ESIko Zerbitzu Sanitarioko buru lanpostua lehiaketa bidez betetzeko Medikuntza Intentsiboko espezialitatean.

				Epaimahai kalifikatzaileak aurkeztutako eskabideak baloratu ditu, eta dagokion izendapen-proposamena egin du. Horiek horrela, eta Félix Zubia Olascoaga jaunak dituen ezagutza akademiko eta profesionalak kontuan hartuta, zera erabaki da: pertsona hori izendatzea Osakidetzako Donostialdeko ESIko Zerbitzu Sanitarioko buru Medikuntza Intentsiboko espezialitatean.

				Euskadiko Antolamendu Sanitarioari buruzko ekainaren 26ko 8/1997 Legeko 28. artikuluko hirugarren arau komunean, Osakidetzaren lanpostu funtzionalak arautzen dituen uztailaren 19ko 186/2005 Dekretuan eta azaroaren 11ko 255/1997 Dekretuan ezartzen denarekin bat, zera

				EBAZTEN DUT:

				Lehenengoa.– Félix Zubia Olascoaga jauna Osakidetzako Donostialdeko ESIko Zerbitzu Sanitarioko buru izendatzea aldi baterako Medikuntza Intentsiboko espezialitatean.

				Bigarrena.– Izendapen hau aldi baterakoa izango da eta lau urteko indarraldia izango du, luzatzeko aukerarekin, Euskadiko Antolamendu Sanitarioari buruzko ekainaren 26ko 8/1997 Legeko 28. artikuluko hirugarren arau komunean ezarritakoarekin bat, eta ondorioetarako data hau izango da: 2020ko abenduaren 15a.

				Hirugarrena.– Izendatutako pertsonak aipatutako epea amaitzean utziko du postua, ez bada luzapena onartzen, betiere, Euskadiko Antolamendu Sanitarioari buruzko ekainaren 26ko 8/1997 Legeko 28. artikuluan ezarritakoarekin bat etorriz.

				Laugarrena.– Izendapenaren indarraldia amaitu aurretik ere kendu ahal izango dute kargutik, aldez aurretik kontrako espedientea dagoela, eta ekainaren 26ko 8/1997 Legeko 28. artikuluko 6. atalean aurreikusitako lekualdatze-kausak direla medio.

				Bosgarrena.– Interesdunari eta Donostialdeko ESIari Ebazpen honen berri ematea.

				Seigarrena.– Ebazpen honen aurka gora jotzeko errekurtsoa aurkez dakioke Osakidetzako zuzendari nagusiari. Horretarako, hilabeteko epea emango da, Ebazpen hau EHAAn argitaratu eta hurrengo egunetik aurrera.

				

				Donostia, 2020ko abenduaren 31.

				Donostialdeko ESIko zuzendari gerentea.

				EB (53/2019 Ebazpena, urtarrilaren 24koa).

				Langileen zuzendaria,

				ESTHER LITAGO SOLA.

